Jeff Daniels

Jeffrey Warren "Jeff" Daniels (lahir Februari 19, 1955) ialah seorang pelakon, ahli muzik dan pengarang drama Amerika Syarikat. Beliau mengasaskan syarikat teater bukan keuntungan, Purple Rose Theatre Company di Michigan. Beliau telah berlakon dalam beberapa produksi pentas dan telah dicalonkan Anugerah Tony bagi kategori Pelakon Lelaki Terbaik untuk lakonan Broadway, God of Carnage (2009).

Penampilan filem pertamanya adalah pada tahun 1981 dalam Ragtime manakala filem-filem terbarunya adalah Steve Jobs dan The Martian pada tahun 2015. Untuk kerjanya, beliau telah menerima empat pencalonan Anugerah Golden Globe termasuk kategori Lakonan Terbaik oleh Pelakon Lelaki dalam Filem—Komedi/Muzikal untuk The Purple Rose of Cairo (1985). Belia juga menerima pencalonan Screen Actors Guild, Anugerah Satelit dan beberapa yang lain untuk kerjanya dalam The Squid and the Whale. Beliau berlakon sebagai suami Debra Winger dalam filem 1983 yang memenangi Oskar, Terms of Endearment. Baru-baru ini, beliau membintangi sebagai Will McAvoy dalam siri televisyen HBO, The Newsroom dimana beliau dicalonkan Anugerah Primetime Emmy bagi kategori Pelakon Lelaki Cemerlang dalam Drama Bersiri pada tahun 2013.

Kehidupan awal
Daniels dilahirkan di Athens, Georgia, anak lelaki kepada Marjorie J. (née Ferguson) dan Robert Lee "Bob" Daniels. Beliau menetap di Georgia selama enam minggu dan membesar di Chelsea, Michigan. Beliau menghadiri Universiti Michigan Tengah. Ketika musim panas tahun 1976, Daniels menghadiri Universiti Michigan Timur.

Karier
Karier pentas
Daniels telah membintangi beberapa produksi New York. Di dalam Broadway, beliau muncul dalam Redwood Curtain, The Golden Age dan Fifth of July, dimana beliau memenangi Anugerah Drama Desk bagi kategori Pelakon Lelaki Sokongan Terbaik. Di luar Broadway, beliau menerima pencalonan Anugerah Drama Desk untuk Lemon Sky, dan satu Anugerah Obie untuk lakonannya dalam Johnny Got His Gun. Beliau kembali ke pentas pada tahun 2009, muncul dalam God of Carnagebersama Marcia Gay Harden, Hope Davis dan James Gandolfini.

Pada tahun 1991, beliau mengasaskan  Purple Rose Theatre Company, sebuah syarikat pentas bukan keuntungan di Chelsea, Michigan. Beliau adalah pengarah eksekutif PRTC dan telah menulis 15 lakonan pentas untuk mereka.

Karier filem
Daniels membuat penampilan filem pertamanya dalam Ragtime pada tahun 1981. Seterusnya, beliau muncul dalam filem yang memenangi Oskar, Terms of Endearment dimana beliau melakonkan watak suami Debra Winger. Daniels kemudiannya mendapat pencalonan Golden Globe untuk lakonanya dalam Purple Rose of Cairo, diarahkan oleh Woody Allen.

Daniels mendapat pencalonan Golden Globe keduannya untuk lakonannya dalam Something Wildsebagai Charles Driggs. Daniels kemudiannya membintangi filem komedi seram, Arachnophobia pada tahun 1990. Pada tahun berikutnya, Daniels membintangi dua filem (Love Hurts dan The Butcher's Wife) dan menjadi hos rancanagn komedi sketsa NBC, Saturday Night Live.

Peranan terkenal Daniels seterusnya adalah sebagai Kolonel Joshua Chamberlain dalam Gettysburg. Filem ini juga dibintangi Tom Berenger, Martin Sheen, Stephen Lang dan Sam Elliot. Filem dua bahagian ini sangat popular di televisyen sehinggakan filem berdurasi 262-minit ini mendapat tayangan teater. Daniels menyambung wataknya sebagai Chamberlain sepuluh tahun kemudian dalam filem prekuel, Gods and Generals.

Pada tahun 1994, Daniels membintangi salah satu filemnya yang berjaya dari segi komersial, Dumb and Dumber bersama Jim Carrey. Pada tahun yang sama, Daniels muncul bersama Keanu Reeves dalam Speed. Filem ini juga dibintangi Dennis Hopper dan Sandra Bullock. Speed mengutip $350 juta di box office.

Daniels kemudiannya menjadi hos Saturday Night Live buat kali kedua sebelum tayangan filem 1996, 101 Dalmatians. Filem ini mengutip $320 juta. Juga pada tahun 1996, Daniels muncul dalam Fly Away Home. Daniels kemudiannya muncul dalam filem 1997, Trial and Error.

Daniels muncul dalam filem 1998, Pleasantville sebagai Bill Johnson. Filem ini juga dibintangi Reese Witherspoon, Joan Allen dan Don Knotts. Pleasantville merupakan salah satu filem yang menerima ulasan terbaik pada tahun itu, dicalonkan tiga Anugerah Akademi. Daniels kemudiannya membintangi bersama Christopher Lloyd dalam My Favorite Martian.

Daniels kemudiannya membitang filem TV, The Crossing, Cheaters dan filem terus-ke-video, Chasing Sleep. Pada awal era 2000an, Daniels mula memberi tumpuan lebih kepada kerja teater di Purple Rose Theatre serta menulis, membintangi dan mengarah Escanaba in da Moonlight dan Super Suckers.

Peranan besar filem Daniels seterusnya adalah dalam Blood Work. Filem ini menerima ulasan bercampur dan gagal dari segi komersial. Beliau kemudiannya membintangi The Hours bersama Nicole Kidman, Meryl Streep dan Julianne Moore. Filem ini mengutip $100 juta. Gods and Generals menyusul pada tahun 2003 serta filem aksi I Witness. Daniels kemudiannya membintangi Imaginary Heroes dan filem televisyen 2004, The Five People You Meet in Heaven.

Pada tahun 2005, Daniels membintangi The Squid and the Whale. Daniels menerima pencalonan Golden Globe ketiganya untuk filem ini. Pada tahun yang sama, Daniels membintangi filem keluarga, Because of Winn-Dixie. Beliau kemudiannya mempunyai peranan sokongan dalam Good Night and Good Luck, diarahkan oleh George Clooney.

Daniels kemudiannya membintangi RV diarahkan oleh Barry Sonnenfeld. Beliau mempunyai peranan sokongan dalam Infamous dan dalam dua filem bebas, Mama's Boy dan The Lookout, dimana beliau dicalonkan Anugerah Satelit.

Daniels kemudiannya menyuarakan watak Zartog dalam filem animasi, Space Chimps. Daniels kemudiannya mempunyai peranan sokongan dalam filem thriller politik: Traitor bersama Don Cheadle dan State of Play bersama Russell Crowe dan Rachel McAdams. Juga pada tahun 2009, Daniels muncul dalam Away We Go. Daniels mempunyai peranan sokongan dalam Howl bersama James Franco sebagai Allen Ginsberg. Pada tahun 2014, Daniels menyambung wataknya sebagai Harry Dunne dalam Dumb and Dumber To.

Daniels melakonkan watak CEO John Sculley, dalam filem biografi 2015, Steve Jobs, diarahkan oleh Danny Boyle dan dibintangi Michael Fassbender. Beliau melakonkan watak David dalam filem dua bahagian siri Divergent bertajuk Allegiant.

Kehidupan peribadi
Daniels berkahwin dengan Kathleen Rosemary Treado, sejak tahun 1979. Pada tahun 1986, Daniels berpindah ke Chelsea, Michigan dimana pasangan ini menetap. Mereka mempunyai tiga orang anak: Benjamin (lahir 1984), Lucas (lahir 1987) dan Nellie (lahir 1990).

Filmografi

Filem
 Tahun Tajuk Peranan Nota 1981 Ragtime P. C. O'Donnell 1983 Terms of Endearment Flap Horton 1985 The Purple Rose of Cairo Tom Baxter/Gil Shepherd 1985 Marie Eddie Sisk 1986 Something Wild Charles Driggs 1986 Heartburn  Richard 1987 Radio Days  Biff Baxter 1988 The House on Carroll Street  Cochran 1988 Sweet Hearts Dance Sam Manners 1989 Checking Out  Ray Macklin 1990 Arachnophobia  Ross Jennings 1990 Welcome Home, Roxy Carmichael  Denton Webb 1991 Love Hurts Paul Weaver 1991 The Butcher's Wife  Dr. Alex Tremor 1992 Timescape Ben Wilson juga dikenali sebagai Grand Tour: Disaster in Time 1992 There Goes the Neighborhood  Willis Embry 1993 Rain Without Thunder Jonathan Garson 1993 Gettysburg  Kolonel Joshua Chamberlain 1994 Speed  Harry Temple 1994 Dumb and Dumber  Harry Dunne 1995 Redwood Curtain  Lyman Fellers 1996 Fly Away Home  Thomas Alden 1996 2 Days in the Valley  Alvin Strayer 1996 101 Dalmatians  Roger Dearly 1997 Trial and Error  Charlie Tuttle 1998 Pleasantville  Bill Johnson 1999 My Favorite Martian  Tim O'Hara 1999 It's the Rage Warren Harding  2000 Chasing Sleep  Ed Saxon 2001 Escanaba in da Moonlight  Reuben Soady Juga penulis dan pengarah 2002 Super Sucker  Fred Barlow Juga penulis dan pengarah  2002 Blood Work  Jasper "Buddy" Noone 2002 The Hours  Louis Waters 2003 Gods and Generals  Lt. Kolonel Joshua Chamberlain 2003 I Witness James Rhodes 2004 Imaginary Heroes Ben Travis 2004 The Five People You Meet in Heaven The Blue Man 2005 The Squid and the Whale Bernard Berkman   2005 Because of Winn-Dixie The Preacher 2005 Good Night, and Good Luck  Sig Mickelson  2006 RV  Travis Gornicke 2006 Infamous  Alvin Dewey 2007 The Lookout Lewis  2007 Mama's Boy Mert Rosenbloom 2007 A Plumm Summer Pencerita 2008 Space Chimps Zartog Suara 2008 Traitor Carter 2009 State of Play  George Fergus 2009 The Answer Man  Arlen Faber 2009 Away We Go  Jerry Farlander 2009 Paper Man  Richard Dunn 2010 Howl  Profesor David Kirk 2012 Looper Abe 2013 Quad Mickey 2014 Dumb and Dumber To Harry Dunne  2015 Steve Jobs John Sculley 2015 The Martian Teddy Sanders 2016 The Divergent Series: Allegiant David 

Televisyen
 Tahun Tajuk Peranan Nota 1980 Breaking Away Budak Kolej Episod: "Pilot" 1980 Hawaii Five-O Neal Forrester Episod: "The Flight of the Jewels" 1982 American Playhouse Jed Jenkins Episod: "The Fifth of July" 1989 No Place Like Home Mike Filem televisyen 1991 Saturday Night Live Hos Episod: "Jeff Daniels/Color Me Badd" 1992 The Jackie Presser Story Tom Noonan Filem televisyen 1993 Frasier Doug Episod: "Here's Looking at You" 1995 Saturday Night Live Hos Episod: "Jeff Daniels/Luscious Jackson" 2000 The Crossing  George Washington Filem televisyen 2000 Cheaters Dr. Gerard Plecki Filem televisyen 2004 The Goodbye Girl Elliot Garfield Filem televisyen 2008 Sweet Nothing in My Ear Dan Miller Filem televisyen 2012–2014 The Newsroom Will McAvoy 25 episod 2015 The Late Late Show with James Corden Will McAvoy/Harry Dunne Sketsa: "The Newsroom Gets Dumb & Dumber" (Oct 13, 2015)

Rujukan

Pautan luar




Category:Kelahiran 1955
Category:Pelakon filem Amerika Syarikat
Category:Pelakon pentas Amerika Syarikat
Category:Pelakon televisyen Amerika Syarikat
Category:Pelakon suara Amerika Syarikat
Category:Orang hidup
Category:Pelakon lelaki Amerika Syarikat